wannaphong/clean_thaiwikipedia huggingface dataset:
# คณะเสนาธิปัตย์แห่งมอลตา
คณะเสนาธิปัตย์แห่งมอลตา หรือ รัฐอธิปไตยทหารออร์เดอร์ออฟมอลตา 1 กันยายน 2565.  ชื่อเต็มว่า คณะเสนาธิปัตย์บริบาลในนักบุญยอห์นแห่งเยรูซาเลม แห่งโรดส์ และแห่งมอลตา (ละติน: Supremus Militaris Ordo Hospitalarius Sancti Ioannis Hierosolymitani Rhodiensis et Melitensis) เป็นคณะนักบวชคาทอลิกฝ่ายฆราวาสซึ่งตามประเพณีแล้วมีลักษณะเป็นทหาร อัศวิน และขุนนาง ภราดาจากฝรั่งเศสนามว่าเฌราร์ผู้รับพรก่อตั้งขึ้นเป็นคณะอัศวินบริบาลราว ค.ศ. 1099 ณ กรุงเยรูซาเลม คณะนักบวชนี้จึงเป็นคณะอัศวินที่เก่าแก่ที่สุดในโลกที่ยังเหลืออยู่

 ความรวม 
266px|thumb|ประเทศที่มีสัมพันธ์กับคณะเสนาธิปัตย์แห่งมอลตา 
คณะเสนาธิปัตย์แห่งมอลตา คือคณะอัศวินนักบุญยอห์นซึ่งมีถิ่นกำเนิดจากปาเลสไตน์ในช่วงสงครามครูเสดในคริสต์ศตวรรษที่ 12 ที่เหลือรอดมาจนถึงปัจจุบันนี้ พวกเขาเคยมีอธิปไตยเหนือเกาะมอลตาและเกาะโรดส์ และในช่วงเวลาหนึ่งก็สูญเสียอำนาจอธิปไตยเหนือดินแดนดังกล่าว (เนื่องจากถูกฝรั่งเศสบุกยึด) แต่ความเป็นรัฐบาลยังคงอยู่ และได้รับการยอมรับตามกฎหมายระหว่างประเทศเป็นองคภาวะอธิปไตย (sovereign entity) คณะเสนาธิปัตย์แห่งมอลตามีความสัมพันธ์ทางการทูตกับประเทศ 110 ประเทศ และมีที่นั่งในสหประชาชาติและสหภาพยุโรปในฐานะผู้สังเกตการณ์ถาวร 

ปัจจุบัน คณะเสนาธิปัตย์แห่งมอลตาปฏิบัติภารกิจสาธารณกุศล เช่น เวชบริบาลภายในประเทศ 120 ประเทศทั่วโลก คณะมีอัศวินประจำการราว 13,500 คน, ผู้ปฏิบัติวิชาชีพแบบได้รับเงินตอบแทน 42,000 ราย, และอาสามัครผู้ไม่ได้รับเงินตอบแทน 80,000 รายทั่วโลก

การปกครอง
266px|thumb|อัศวินของคณะแห่งมอลตา
ผู้นำสูงสุดของคณะถูกเรียกว่า "เจ้าชายและอัคราจารย์" (Prince and Grand Master) ซึ่งได้รับเลือกจากที่ประชุมคณะมนตรีแห่งรัฐจากสมาชิกซึ่งมีสมณศักดิ์เป็นพระคาร์ดินัล มีวาระดำรงตำแหน่งตลอดชีพ สาเหตุที่เรียกว่าเจ้าชายก็เนื่องจากว่าตำแหน่งนี้เคยมีสถานะเป็นเจ้าชายผู้คัดเลือกของจักรวรรดิโรมันอันศักดิ์สิทธิ์ ผู้นำคณะคนปัจจุบันคือ Giacomo dalla Torre del Tempio di Sanguinetto ได้รับเลือกเป็นอัคราจารย์คนที่ 80 เมื่อวันที่ 2 พฤษภาคม ค.ศ. 2018

กองบัญชาการใหญ่ของคณะตั้งอยู่ที่วังมอลตา (Palazzo Malta) กรุงโรม ประเทศอิตาลี ภายในอาคารกองบัญชาการใหญ่ได้รับสิทธิสภาพนอกอาณาเขตจากทางการอิตาลี กฎหมายอิตาลีมิอาจบังคับใช้ภายในอาคารดังกล่าว การปกครองของคณะอยู่ภายใต้ธรรมนูญกฎบัตรและประมวลกฎวินัยหมายของคณะ เขตการปกครองระดับนานาชาติแบ่งออกเป็น 6 มหาสำนัก (Grand Priory) ได้แก่ มหาสำนักโรม, มหาสำนักลอมบาร์ดีและเวนิส, มหาสำนักนาโปลีและซิซิลี, มหาสำนักโบฮีเมีย, มหาสำนักออสเตรีย และมหาสำนักอังกฤษ

คณะเสนาธิปัตย์ประกอบด้วยเขต 12 เขต, สาขาประจำชาติ 48 สาขา, และคณะทูต 133 คณะ

 ประวัติศาสตร์ 

คณะมอลตาเป็นหนึ่งในสี่นิกายของโรมันคาทอลิกที่เก่าแก่ที่สุด (อีกสามนิกายคือ Basilians, Angustinians และ Benedictines) มีลักษณะคล้ายกับองค์กรศาสนา เช่นเดียวกับคณะนักบวชอื่นอีก 4 สาขา คือ คณะอัศวินทิวทัน, คณะอัศวินเทมพลาร์, คณะนักบุญลาซารัส และคณะนักบุญทอมัส 

คณะมอลตาก่อตั้งเมื่อปี ค.ศ. 1099 โดยภราดาเฌราร์ ก่อตั้งสถานบริบาลขึ้นที่กรุงเยรูซาเลมเพื่อบริบาลคณะแสวงบุญที่เดินทางมาเยรูซาเลม และขยายสาขาออกไปตามเส้นทางการแสวงบุญ ต่อมาเมื่อเกิดสงครามครูเสด สมาชิกคณะนี้ต้องติดอาวุธป้องกันตนเองและทำหน้าที่ช่วยสู้รบไปในตัวด้วย จึงเกิดตำแหน่งอัศวินขึ้นในสมัยของผู้นำที่ชื่อ Fra Raymond du Puy ในค.ศ. 1126 ในที่สุดเมื่อฝ่ายมุสลิมมีชัยชนะเหนือคริสเตียนในเยรูซาเลมและดินแดนปาเลสไตน์ ในช่วงปี ค.ศ. 1187-1291 ทำให้ฝ่ายคริสเตียนต้องถอยไปตั้งมั่นอยู่ที่ไซปรัสประมาณ 140 ปี
# สวนสัตว์แนชวิลล์
สวนสัตว์แนชวิลล์  (ภาษาอังกฤษ:Nashville Zoo at Grassmere) แห่งนี้ตั้งอยู่ที่ เมืองแนชวิลล์ รัฐเทนเนสซีเปิดเมื่อปี ค.ศ. 1996 เป็นสถานจัดแสดงสัตว์ป่าหายากมากมายหลายพันธุ์ สัตว์ปีก

รูปภาพ

แหล่งข้อมูลอื่น
 เว็บไซต์ทางการของสวนสัตว์แนชวิลล์
# รายชื่อคณะประมงในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาด้านการประมง หมายถึง การจัดการของมนุษย์ด้านการจับปลาหรือสัตว์น้ำอื่น ๆ การดูแลรักษาปลาสวยงามและการแปรรูปเป็นผลิตภัณฑ์ประมง เช่น ปลากระป๋อง น้ำมันตับปลา เป็นต้น

 รายชื่อคณะประมงในประเทศไทย 
 คณะ  มหาวิทยาลัย คณะประมง  มหาวิทยาลัยเกษตรศาสตร์ คณะทรัพยากรธรรมชาติและอุตสาหกรรมเกษตร  มหาวิทยาลัยเกษตรศาสตร์ คณะเทคโนโลยีอุตสาหกรรมเกษตร  มหาวิทยาลัยกาฬสินธุ์ คณะเกษตรศาสตร์  มหาวิทยาลัยขอนแก่น คณะวิทยาศาสตร์ประยุกต์และวิศวกรรมศาสตร์  มหาวิทยาลัยขอนแก่น คณะวิทยาศาสตร์  จุฬาลงกรณ์มหาวิทยาลัย คณะเกษตรศาสตร์  มหาวิทยาลัยเชียงใหม่ คณะวิทยาศาสตร์  มหาวิทยาลัยทักษิณ คณะเทคโนโลยีการเกษตร  สถาบันเทคโนโลยีพระจอมเกล้าเจ้าคุณทหารลาดกระบัง สาขาวิชาวิทยาศาสตร์การประมงและทรัพยากรทางน้ำ  สถาบันเทคโนโลยีพระจอมเกล้าเจ้าคุณทหารลาดกระบัง คณะเกษตรศาสตร์และทรัพยากรธรรมชาติ  มหาวิทยาลัยเทคโนโลยีราชมงคลตะวันออก คณะเทคโนโลยีอุตสาหกรรมเกษตร  มหาวิทยาลัยเทคโนโลยีราชมงคลตะวันออก คณะเทคโนโลยีการเกษตร  มหาวิทยาลัยเทคโนโลยีราชมงคลธัญบุรี คณะวิทยาศาสตร์และเทคโนโลยีการเกษตร  มหาวิทยาลัยเทคโนโลยีราชมงคลล้านนา คณะวิทยาศาสตร์และเทคโนโลยีการประมง   มหาวิทยาลัยเทคโนโลยีราชมงคลศรีวิชัย คณะเกษตรศาสตร์  มหาวิทยาลัยเทคโนโลยีราชมงคลศรีวิชัย คณะเทคโนโลยีการเกษตรและอุตสาหกรรมเกษตร  มหาวิทยาลัยเทคโนโลยีราชมงคลสุวรรณภูมิ คณะทรัพยากรธรรมชาติ  มหาวิทยาลัยเทคโนโลยีราชมงคลอีสาน คณะเกษตรศาสตร์และเทคโนโลยี  มหาวิทยาลัยเทคโนโลยีราชมงคลอีสาน คณะเกษตรศาสตร์ ทรัพยากรธรรมชาติและสิ่งแวดล้อม  มหาวิทยาลัยนเรศวร คณะวิทยาศาสตร์  มหาวิทยาลัยบูรพา คณะเทคโนโลยีทางทะเล  มหาวิทยาลัยบูรพา คณะเกษตรศาสตร์และทรัพยากรธรรมชาติ  มหาวิทยาลัยพะเยา คณะเทคโนโลยี  มหาวิทยาลัยมหาสารคาม คณะเทคโนโลยีการประมงและทรัพยากรทางน้ำ  มหาวิทยาลัยแม่โจ้ คณะเทคโนโลยีการเกษตรและเทคโนโลยีอุตสาหกรรม  มหาวิทยาลัยราชภัฏนครสวรรค์ คณะเทคโนโลยีการเกษตร  มหาวิทยาลัยราชภัฏเพชรบุรี คณะเทคโนโลยีการเกษตร  มหาวิทยาลัยราชภัฏภูเก็ต คณะวิทยาศาสตร์เทคโนโลยีและการเกษตร  มหาวิทยาลัยราชภัฏยะลา คณะเทคโนโลยการเกษตร  มหาวิทยาลัยราชภัฏสงขลา คณะวิทยาศาสตร์และเทคโนโลยี  มหาวิทยาลัยราชภัฏสุราษฎร์ธานี สำนักวิชาเทคโนโลยีการเกษตร  มหาวิทยาลัยวลัยลักษณ์ สำนักวิชาวิศวกรรมศาสตร์และทรัพยากร  มหาวิทยาลัยวลัยลักษณ์ คณะสัตวศาสตร์และเทคโนโลยีการเกษตร  มหาวิทยาลัยศิลปากร คณะทรัพยากรธรรมชาติ  มหาวิทยาลัยสงขลานครินทร์ คณะวิทยาศาสตร์และเทคโนโลยี  มหาวิทยาลัยสงขลานครินทร์ คณะวิทยาศาสตร์และเทคโนโลยีอุตสาหกรรม  มหาวิทยาลัยสงขลานครินทร์ คณะเกษตรศาสตร์  มหาวิทยาลัยอุบลราชธานี

 หมายเหตุ จัดเรียงตามชื่อมหาวิทยาลัย และตามชื่อคณะ
# สงครามจีน-ญี่ปุ่น
สงครามจีน-ญี่ปุ่นอาจหมายถึง
 สงครามจีน-ญี่ปุ่นครั้งที่หนึ่ง (ตั้งแต่ปีค.ศ. 1894 ถึง 1895) เพื่อแย่งชิงอำนาจเหนือเกาหลี
 สงครามจีน-ญี่ปุ่นครั้งที่สอง (ตั้งแต่ปีค.ศ. 1931 ถึง 1945) โดยกลายเป็นส่วนหนึ่งของสงครามโลกครั้งที่สองตั้งแต่ปีค.ศ. 1941
# นาฬิกาน้ำ
นาฬิกาน้ำ  คำว่า clepsydra มีรากศัพท์มาจากคำว่า clep ซึ่งมีความหมายว่า ขโมย และคำว่า sydra ที่หมายถึง น้ำ) ชาวกรีกโบราณใช้หลักการทำงานโดยการใช้ภาชนะดินเผาบรรจุน้ำ และเมื่อถูกเจาะมาที่ก้น น้ำจะค่อย ๆ ไหลออกทีละเล็ก ทีละน้อย เหมือนกับการขโมยน้ำ โดยชาวกรีกกำหนดระยะเวลาที่น้ำไหลออกจากภาชนะจนหมดว่า  1 clepsydra แต่นาฬิกาน้ำจะต้องทำการเติมน้ำใหม่ทุกครั้งที่หมดเวลา  1 clepsydra และไม่สามารถใช้ในช่วงฤดูหนาวได้เนื่องจากน้ำจะแข็งตัวร้อยเรื่องเครื่องบอกเวลา จากภาชนะพื้นบ้านสู่นวัตกรรมหรู dailynews.co.th
# โซน ไฟต์เตอร์
โซน ไฟต์เตอร์  หนังแนว โทคุซัทสึ ไซไฟ/ซูเปอร์ฮีโร่ หรือชื่อไทยว่า ยอดมนุษย์ดาวตก ออกอากาศครั้งแรกในสถานีโทรทัศน์ประเทศญี่ปุ่น นิปปอน เทเรวิชั่น เริ่มออกเมื่อ 2 เมษายน ถึง 24 กันยายน พ.ศ. 2516

 ตัวละคร 
 ครอบครัวซากิโมริ/ครอบครัวตระกูลโซน 
 ซากิโมริ ฮิคารุ/โซน ไฟต์เตอร์ (防人光／ゾーンファイター, Sakimori Hikaru/Zōn Faitā?)
 แสดงโดย คาซึยาม่า โอยาม่า
 ซากิโมริ โฮตารุ/โซน แองเจิ้ล|防人螢／ゾーンエンジェル|Sakimori Hotaru/Zōn Enjeru}}
 แสดงโดย คาซึมิ โอยาม่า
 ซากิโมริ อากิระ/โซน จูเนียร์|防人明／ゾーンジュニア|Sakimori Akira/Zōn Junia}}
 แสดงโดย เคนจิ ซาโตะ

 แหล่งข้อมูลอื่น 
 ข้อมูลหนังซูเปอร์ฮีโร่เรื่องยอดมนุษย์ดาวตก
# ซาคุทรี
AMX-011 ซาคุทรี หรือ แซ็คทรี  เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า  ออกแบบโดย โอดะ มาสะฮิโระ ชื่อซาคุทรียังเป็นชื่อเล่นของเกลกุ๊กรุ่นทดลองที่ปรากฏในดีไซน์ต้นฉบับชุด โมบิลสูทคอลเลคชันของคุนิโอะ โอคาวาระ แต่ไม่มีความเกี่ยวข้องกันนอกจากเป็นโมบิลสูทที่พัฒนาต่อมาจากซาคุทูว์

 เนื้อเรื่อง 
ซาคุทรีเป็นหนึ่งในโมบิลสูทต้นแบบของนีโอซีอ้อนซึ่งพัฒนาที่ดาวเคราะห์น้อยแอ็กซิส โดยพัฒนาต่อมาจากซาคุทูว์ซึ่งเป็นโมบิลสูทของอาณาจักรซีอ้อนในอดีตและไฮแซ็คของสหพันธ์โลก ซาคุทรีมีลักษณะเด่นที่ใช้โครงสร้างซึ่งสามารถถอดเปลี่ยนชิ้นส่วนต่างๆและปรับแต่งให้เข้ากับสถานการณ์ต่างๆได้ง่าย อาวุธมาตรฐานของซาคุทรีประกอบด้วยบีมแคนน่อนแฝดที่เกราะเอวด้านหน้าซึ่งสามารถถอดส่วนลำกล้องออกมาใช้เป็นบีมเซเบอร์ได้กับปืนอนุภาคซึ่งอยู่ที่ปาก และใช้บีมไรเฟิลแบบเดียวกับของ AMX-104 อาร์จาจา เป็นอาวุธมือถือ

แม้จะเป็นโมบิลสูทที่สามารถใช้งานได้ในหลายสถานการณ์ แต่ก็เทียบกับโมบิลสูทรุ่นต้นแบบอีกรุ่นของนีโอซีอ้อนคือ AMX-014 โดเวนวูล์ฟซึ่งติดตั้งอาวุธที่ทรงอานุภาพไว้เป็นจำนวนมากไม่ได้ ซาคุทรีจึงได้รับการผลิตเป็นจำนวนจำกัดเท่านั้น

 ซาคุทรีรุ่นปรับปรุง 

ซาคุทรีรุ่นปรับปรุงเป็นซาคุทรีประจำตัวของมัชชิม่า เซโลซึ่งติดตั้งอุปกรณ์ต่างๆเข้าไป โดยส่วนหัวเปลี่ยนจากแบบติดปืนอนุภาคเป็นแบบที่ติดปืนวัลแคน 30 มม. เกราะไหล่ด้านซ้ายสามารถปล่อยทุ่นระเบิดไฮด์บอมบ์ได้ แบ็คแพ็คด้านหลังมีกำลังมากกว่าเดิมและติดตั้งถังเชื้อเพลิงเสริม ทั้งยังติดตั้งเครื่องยนต์ที่มีกำลังมากขึ้นและใช้บีมไรเฟิลที่มีอานุภาพมากกว่าเดิม เกราะเอวด้านหลังมีขนาดใหญ่ขึ้นเพื่อให้ป้องกันส่วนขาทั้งสองข้างได้

มัชชิม่าได้ใช้ซาคุทรีรุ่นปรับปรุงในการต่อสู้กับกองกำลังของเกรมี่ โตโต้ซึ่งพยายามยึดอำนาจจากฮามาน คานและถูกทำลายในการต่อสู้กับหน่วยสเปซวูล์ฟซึ่งนำโดยราคัน ดาคารัน

ซาคุทรีรุ่นปรับปรุงได้รับการออกแบบโดยมิกะ อาคิทากะ

 ซาคุทรีรุ่นหลัง 

รุ่นปรับปรุงของซาคุทรีซึ่งใช้งานหลังสงครามนีโอซีอ้อนครั้งที่หนึ่ง ซาคุทรีรุ่นหลังได้รับการปรับปรุงสมรรถนะและปรับแต่งรูปแบบให้เป็นโมบิลสูทแบบมาตรฐานโดยใช้อาวุธมือถือเป็นปืนกลและบาซูก้า ซึ่งรูปแบบของซาคุทรีรุ่นหลังนี้ต่อมาได้ใช้เป็นต้นแบบของกิร่าโดก้าซึ่งเป็นโมบิลสูทหลักของนีโอซีอ้อนในช่วงสงครามนีโอซีอ้อนครั้งที่สอง ซาคุทรีรุ่นหลังจำนวนหนึ่งได้ถูกมอบให้กลุ่มกองโจร คาลาด ใช้งานเพื่อก่อความวุ่นวายและดึงความสนใจของสหพันธ์ในขณะที่ชาร์ อัสนาเบิลกำลังเตรียมการเคลื่อนไหวของนีโอซีอ้อน

ซาคุทรีรุ่นหลังปรากฏตัวในมังงะ อันเดอร์เดอะกันดั้ม ดับเบิลเฟค ออกแบบโดยยูจิ อุชิดะ
# ชาติ ชัยภูมิ
ชาติ ชัยภูมิ เป็นนักแสดงชายชาวไทยชาวจังหวัดชัยภูมิ มีอาชีพเป็นพนักงานขับรถของเทศบาลจังหวัดชัยภูมิ มีหน้าตา รูปร่างและท่าทางคล้ายคลึงกับมิตร ชัยบัญชามาก จนได้รับคัดเลือกให้มารับบทในภาพยนตร์ 2-3 เรื่องที่ มิตรถ่ายทำค้างไว้ก่อนจะเสียชีวิตเมื่อวันที่ 8 ตุลาคม พ.ศ. 2513

 ประวัติ 
หลังจากมิตร ชัยบัญชา เสียชีวิตอย่างกะทันหัน ทำให้ภาพยนตร์ที่ถ่ายทำค้างอยู่ถึง 21 เรื่อง ประสบปัญหา ภาพยนตร์บางเรื่องใช้วิธีเปลี่ยนบท  ภาพยนตร์หลายเรื่องที่ถ่ายทำไปไม่มาก ใช้วิธีตัดฉากที่มิตรแสดงออกไป และเปลี่ยนตัวพระเอกเป็น สมบัติ เมทะนี หรือ ไชยา สุริยัน  แต่ภาพยนตร์ที่ประสบปัญหามากที่สุด คือเรื่อง คนึงหา ของอมรินทร์ฤทธิศิลป์ภาพยนตร์ อำนวยการสร้างโดย อมร ตาณพิเชษฐ์  ซึ่งถ่ายทำไปเกือบเสร็จ ขาดอีกเพียง 3 ฉาก และเรื่อง จอมดาบพิชัยยุทธ ซึ่งถ่ายทำที่ฮ่องกง และมีนักแสดงต่างชาติร่วมแสดง จึงใช้วิธีหานักแสดงที่หน้าตาคล้ายมิตรมาแสดงแทน

ผู้สร้าง นำโดยจิรวรรณ กัมปนาทแสนยากร ออกข่าวว่าจะหาคนที่หน้าตาเหมือนมิตรมาแสดงแทน และได้ตัวนักแสดงสมัครเล่นจากจังหวัดชัยภูมิมาแสดง ตั้งชื่อว่า ชาติ ชัยภูมิ เป็นที่ยอมรับว่าหน้าตาเหมือนมิตรมาก โดยเฉพาะเมื่อสวมแว่นตาดำ ทำให้คนทั่วไปเรียกเขาว่า มิตร ชัยภูมิอลเวงบันเทิงไทย! พระเอกตายขณะถ่ายหนังยังไม่จบเรื่อง-พระเอกละครถูกจับเช็ตก่อนจะเปิดแสดง!! และเรื่องอัศวินดาบกายสิทธิ์ ฉายปี 2514 เวอร์ชั่นที่นางเอกจีนร่วมแสดงเป็นนางเอก มิตรถ่ายทำค้างไว้เกือบเสร็จชาติก็ได้มาแสดงแทนท้ายเรื่องเช่นกัน

ชาติ แสดงภาพยนตร์อยู่สามเรื่อง และได้มาโชว์ตัวในรอบปฐมทัศน์ ในงานพิธีเปิดโรงภาพยนตร์เมืองทอง ย่านประตูน้ำ เมื่อต้นปี พ.ศ. 2514 จนผู้ชมฮือฮากันทั้งโรง  หลังจากนั้น ไม่มีผู้สร้างคนใดติดต่อให้มาแสดงภาพยนตร์อีก เขาจึงกลับไปทำงานประจำที่จังหวัดชัยภูมิตามเดิม

 ผลงานแสดงภาพยนตร์ 
 คนึงหา 2514 (แสดงแทน)
 จอมดาบพิชัยยุทธ 2514 (แสดงแทน)
 อัศวินดาบกายสิทธิ์ 2514 (แสดงแทน)
# ฮุสเซน ฮุสเซน
ฮุสเซน ฮุสเซน (Hussein Hussein) นักมวยสากลชาวออสเตรเลีย เกิดเมื่อ 29 กันยายน พ.ศ. 2518 ที่ ซิดนีย์ ออสเตรเลีย สถิติการชก 35 ครั้ง ชนะ 31 (น็อค 24) แพ้ 4 

 เกียรติประวัติ 

 แชมป์ OPBF รุ่นฟลายเวท
 ชิง 6 กุมภาพันธ์ 2548 ชนะน็อค เฟอเตอริโก คาตูไบ ยก 3 ที่ ออสเตรเลีย
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBC เมื่อ 14 พฤศจิกายน 2546 แพ้คะแนน พงษ์ศักดิ์เล็ก ศิษย์คนองศักดิ์ ที่ เวทีลุมพินี
 ชิงแชมป์โลกเฉพาะกาลรุ่นฟลายเวท WBC เมื่อ 8 ตุลาคม 2548 แพ้น็อค ฮอร์เก้ อาร์เช่ ยก 2 ที่ สหรัฐ
# พระพงษ์นรินทร์
พระพงษ์นรินทร์ (พ.ศ. 2315 - ไม่ปรากฎ) มีนามเดิมว่า เจ้าฟ้าทัศพงศ์ เป็นพระราชโอรสพระองค์ที่ 4 ในสมเด็จพระเจ้ากรุงธนบุรี ประสูติแต่กรมบริจาภักดีศรีสุดารักษ์ (เจ้าหญิงฉิม) พระธิดาของเจ้าพระยานครศรีธรรมราช (หนู) มีพี่น้องร่วมมารดา คือ
 พระอินทร์อภัย นามเดิม เจ้าฟ้าชายทัศไภย เป็นพระบิดาของเจ้าจอมมารดาน้อย ในรัชกาลที่ 4 ต้นสกุล นพวงศ์ และสุประดิษฐ์ ณ อยุธยา
 พระนเรนทรราชา นามเดิม เจ้าฟ้าชายนเรนทรราชกุมาร ต้นราชสกุล "รุ่งไพโรจน์"
 เจ้าฟ้าปัญจปาปี เป็นพระชายาในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ ต้นราชสกุล อิศรางกูร ณ อยุธยา

เจ้าฟ้าชายทัศพงศ์และเจ้าฟ้าชายทัศไภย มีความรู้ทางการแพทย์และได้รับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นหม่อมราชนิกูล ที่ พระพงษ์นรินทร์ และ พระอินทร์อภัย  ตามลำดับ มีตำแหน่งเข้าเฝ้าต่อจากเสนาบดีและสามารถเข้าออกในเขตพระราชฐานได้เนื่องจากเป็นแพทย์

 พระญาติ 
พระพงษ์นรินทร์สมรสกับคุณหญิงจับลำดับราชินิกุลบางช้าง พิมพ์ในงานศพพระยาสุริยานุวงศ์ประวัติ (เต็น บุนนาค) ปีมะแม พ.ศ. 2462 ซึ่งเป็นธิดาของพระยาสมุทรสงคราม (ศร ณ บางช้าง) กับเจ้าคุณพระราชพันธุ์ (แก้ว) พระน้องนางพระองค์เล็กในสมเด็จพระอมรินทราบรมราชินี เป็นต้นราชสกุล "พงษ์สิน" มีโอรสธิดาหลายคน ที่รับราชการใกล้ชิดราชสำนัก เช่น 
 คุณหญิงศิลา ทำราชการฝ่ายใน
 นายพลพ่าย (สวาสดิ์)
 คุณหญิงเสงี่ยม (หรือ คุณปลัดเสงี่ยม) ภรรยาพระยาเสน่หามนตรี (น้อยเอียด ณ นคร) ซึ่งเป็นบุตรเจ้าพระยานครศรีธรรมราช (น้อย ณ นคร) พระยาเสน่หามนตรี(น้อยเอียด) และคุณหญิงเสงี่ยมเป็นต้นสกุล จาตุรงคกุล

คุณหญิงเสงี่ยมเคยเป็นพระพี่เลี้ยงของพระบาทสมเด็จพระจุลจอมเกล้าเจ้าอยู่หัวเมื่อครั้งยังทรงพระเยาว์ นอกจากนี้ยังทำราชการฝ่ายในในพระบรมมหาราชวังมีตำแหน่งเป็นปลัดของเจ้าคุณตำหนักเดิม (นุ่ม บุนนาค) ธิดาของสมเด็จเจ้าพระยาบรมมหาพิไชยญาติ (ทัต บุนนาค) จึงเรียกกันว่าคุณปลัดเสงี่ยม 
 คุณหญิงกุหลาบ
 คุณหญิงจีน
 คุณหญิงกลิ่น
 คุณหญิงเวก สมรสกับทับวงศ์ ณ นคร มีธิดาคือ จอมมารดาปริกเล็กในกรมพระราชวังบวรวิไชยชาญ
 คุณชายนุด 
 พระนรินทรฯ (ราช)
 คุณหญิงพลับ ในพระเจ้าบรมวงศ์เธอ กรมหมื่นภูมินทรภักดี มีพระโอรส 3 พระองค์คือ  
 หม่อมเจ้าสารภี ลดาวัลย์
 หม่อมเจ้าชาย ลดาวัลย์
 หม่อมเจ้าเผือก ลดาวัลย์
 พระนมจั่น เป็นพระนมของพระบาทสมเด็จพระจุลจอมเกล้าเจ้าอยู่หัว 
 คุณหญิงจีบ
 คุณหญิงหรุ่น
 คุณชายชม
 คุณชายฉาย
 พระนมขาว เป็นพระนมของสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงศ์
# ริชาร์ด คลาร์ก
ริชาร์ด คลาร์ก (Richard Clarke) นักมวยสากลชาวจาเมกา เกิดเมื่อ 20 เมษายน พ.ศ. 2506 สถิติการชก 32 ครั้ง ชนะ 24 (น็อค 7) แพ้ 8

 เกียรติประวัติ 

 แชมป์เครือจักรภพรุ่นฟลายเวท
 ชิง 26 เมษายน 2529 ชนะน็อค วายเน มุลฮอลแลนด์ ยก 4 ที่ จาเมกา
 แชมป์ WBC Continental Americas รุ่นฟลายเวท
 ชิง 5 ธันวาคม 2529ชนะคะแนน ฮวน เฮอร์รีรา ที่ จาเมกา
 ป้องกันแชมป์ครั้งที่ 1, 1 พฤษภาคม 2530 ชนะคะแนน อีลิด เฟอร์นานเดซ ที่ จาเมกา
 แชมป์เงารุ่นฟลายเวท WBC
 ชิง 3 ธันวาคม 2530 ชนะคะแนน ฮูลิโอ กูดิโน ที่ จาไมกา
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBC เมื่อ 7 กันยายน 2533 แพ้น็อค สด จิตรลดา ยก 11 ที่ จาไมกา
 ชิงแชมป์ NABF รุ่นฟลายเวทเมื่อ 20 เมษายน 2535 แพ้น็อค อิสซาเอียส ซามูดิโอ ยก 8 ที่ สหรัฐ
# พระอินทร์อภัย
พระอินทร์อภัย (หรือ อินทรอไภย)พระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์) ตั้งแต่ จ.ศ. 1129 ถึง 1182 เป็นเวลา 53 ปี, หน้า 81 มีชื่อตัวว่า ไพ มีฐานันดรศักดิ์เดิมว่า เจ้าฟ้าทัศไภย (หรือ ทัศไพ) เป็นพระราชโอรสในสมเด็จพระเจ้ากรุงธนบุรี เกิดแต่กรมบริจาภักดีศรีสุดารักษ์ หลังการผลัดแผ่นดินก็ถูกถอดจากฐานันดรศักดิ์ แต่ด้วยมีความสามารถด้านการแพทย์ จึงเข้ารับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นตำแหน่งเจ้าราชนิกูลที่ พระอินทร์อภัย และเป็นบิดาของเจ้าจอมมารดาน้อย ในรัชกาลที่ 4

พระอินทร์อภัยถูกประหารชีวิตเมื่อ พ.ศ. 2358 เพราะลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย

 ประวัติ 
พระอินทร์อภัย มีฐานันดรศักดิ์เดิมว่า เจ้าฟ้าทัศไภย เป็นพระราชโอรสในสมเด็จพระเจ้ากรุงธนบุรี ประสูติแต่กรมบริจาภักดีศรีสุดารักษ์ หรือเจ้าหญิงฉิม ธิดาเจ้าพระยานครศรีธรรมราช (หนู) มีพี่น้องร่วมบิดามารดาสี่คน ได้แก่ เจ้าฟ้าทัศพงษ์ เจ้าฟ้านเรนทรราชกุมาร และเจ้าฟ้าปัญจปาปี

หลังการผลัดแผ่นดิน เจ้าฟ้าทัศพงศ์และเจ้าฟ้าทัศไภยมีความรู้ทางการแพทย์ ได้รับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นเจ้าราชนิกุล ที่ พระพงษ์นรินทร์ และ พระอินทร์อภัย ตามลำดับ มีตำแหน่งเข้าเฝ้าต่อจากเสนาบดี และสามารถเข้าออกในเขตพระราชฐานได้ เนื่องจากเป็นแพทย์

ด้วยความที่พระอินทร์อภัยเป็นแพทย์ในราชสำนักจึงสามารถเข้านอกออกในเขตพระราชฐานฝ่ายในได้โดยสะดวก พระอินทร์อภัยลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย ได้แก่ เจ้าจอมอ่อน เจ้าจอมอิ่ม เจ้าจอมไม้เทด ทนายเรือกนายหนึ่ง และโขลนคนหนึ่ง เมื่อความทราบถึงพระเนตรพระกรรณ ทรงโปรดเกล้าฯ ให้พระเจ้าลูกยาเธอ กรมหมื่นเจษฎาบดินทร์ทำการไต่สวนจนได้ความเป็นสัตย์ ทรงโปรดเกล้าให้ประหารชีวิตพระอินทร์อภัยและเจ้าจอมเมื่อปีวอก พ.ศ. 2358หญิงร้าย, หน้า 158

 ทายาท 
พระอินทร์อภัยมีบุตร-ธิดา ดังนี้
 หลวงมงคลรัตนราชมนตรี (กุดั่น)
 เจ้าจอมมารดาน้อย ในรัชกาลที่ 4 เป็นพระชนนีของพระเจ้าบรมวงศ์เธอ กรมหมื่นมเหศวรศิววิลาส และพระเจ้าบรมวงศ์เธอ กรมหมื่นวิษณุนาถนิภาธร
 คุณหญิงลูกอิน
 คุณหญิงอรัญ (หรือ หิรัญ)
 คุณชายเหรา
 คุณหญิงพุ่ม
 คุณหญิงไผ่
 คุณชายมังกร
 คุณชายเล็ก
 คุณหญิงเผือก
 คุณหญิงหนู
 หลวงมงคลรัตน์ราชมนตรี (จุ้ย)  
 คุณชายน้อย
# ท้าววสวัตตี
ตามคติศาสนาพุทธ ท้าวปรนิมมิตวสวัตตี หรือ ท้าววสวัตตีพระพรหมคุณาภรณ์ (ประยุทธ์ ปยุตฺโต). สวรรค์ 6.  พจนานุกรมพุทธศาสตร์ ฉบับประมวลธรรม เป็นเทพบุตรผู้เป็นใหญ่ในสวรรค์ชั้นปรนิมมิตวสวัตดีเกวัฏฏสูตร, พระไตรปิฎกเล่มที่ ๙ พระสุตตันตปิฎกเล่มที่ ๑ [ฉบับมหาจุฬาฯ]
ทีฆนิกาย สีลขันธวรรค เป็นมารนิทานกถา, อรรถกถา เอกกนิบาตชาดก อปัณณกวรรคพจนานุกรม ฉบับราชบัณฑิตยสถาน พ.ศ. 2554, หน้า 1101 จึงถูกพระพุทธเจ้าตรัสเรียกว่า มารผู้มีบาปมหาปรินิพพานสูตร. พระไตรปิฎก เล่มที่ ๑๐  พระสุตตันตปิฎก เล่มที่ ๒ ทีฆนิกาย มหาวรรค เพราะชอบมาผจญผู้ที่จะทำความดีต่าง ๆความจริงบางอย่างเกี่ยวกับพระยามาร (วิชาการ.คอม)  

 ประวัติ 
หลังจากสมเด็จพระโคตมพุทธเจ้าพระองค์ปัจจุบัน กำลังทรงค้นพบอริยสัจ 4 และทรงกำลังจะก้าวล่วงจากอุปจารสมาธิไปถึงอัปปนาสมาธิ (ฌาน 1) มารมีความเห็นว่าพระพุทธเจ้ามาเผยแผ่พระพุทธศาสนา จะทำให้คนสำเร็จมรรคผลเข้าสู่พระนิพพานกันหมด ไม่เหลือวิญญาณไปขึ้นสวรรค์ จึงต้องยกทัพมากำราบ แต่ถูกน้ำจากมวยผมของพระแม่ธรณีพัดไป จนในที่สุดมารก็ยอมแพ้

มารเคยรบกวนงานฉลองพระธาตุของพระเจ้าอโศกมหาราช แต่ถูกพระอุปคุตเถระสร้างความอับอายโดยการจับมัดไว้ที่เขาพระสุเมรุตำนานพระอุปคุต   ภายหลังปรารถนาพุทธภูมิ  และยอมเป็นศิษย์ของพระอุปคุต
อนาคตวงศ์ระบุว่าพระกัสสปพุทธเจ้าทรงพยากรณ์ว่าในอนาคตท้าววสวัตตีจะได้ตรัสรู้เป็นพระธรรมสามีสัมพุทธเจ้าพระคัมภีร์อนาคตวงศ์, หน้า 103-104
# เจ้าจอมมารดาตานี ในรัชกาลที่ 1
เจ้าจอมมารดาตานี เป็นธิดาของเจ้าพระยาอรรคมหาเสนา (บุนนาค) และคุณลิ้ม ในช่วงเวลาที่เจ้าจอมมารดาตานีเกิดนั้นเป็นเวลาเดียวกับ พระยาจ่าแสนยากร (เสน) (ยศขณะนั้น) ปู่ของท่านกลับมาจากราชการทัพที่เมืองตานี ท่านจึงได้ชื่อว่า ตานี 

เมื่อพระบาทสมเด็จพระพุทธยอดฟ้าจุฬาโลกมหาราชเสด็จขึ้นครองราชสมบัติ เจ้าพระยาอรรคมหาเสนา (บุนนาค)ได้ถวายคุณตานีเพื่อเข้าเป็นบาทบริจาริกาในพระบาทสมเด็จพระพุทธยอดฟ้าจุฬาโลกมหาราช ท่านเป็นเจ้าจอมที่เป็นที่โปรดปรานคนหนึ่ง ในพระราชวังฝ่ายในออกนามเจ้าจอมตานีว่า เจ้าคุณวัง เจ้าจอมตานีมีพี่น้องร่วมบิดาซึ่งได้ถวายตัวต่อพระบาทสมเด็จพระพุทธยอดฟ้าจุฬาโลกมหาราชอีกหลายคน เช่น เจ้าจอมนกเกิดจากคุณมิ่ง เจ้าจอมส้มเกิดจากคุณฉิม เจ้าจอมชูเกิดจากคุณตุ๊ และเจ้าจอมจิตรเกิดจากคุณกอง

หลังจากที่เจ้าจอมตานีประสูติพระราชโอรสพระราชธิดา 2 พระองค์ คือ พระเจ้าบรมวงศ์เธอ กรมหมื่นสุรินทรรักษ์ และ พระเจ้าบรมวงศ์เธอ พระองค์เจ้าจงกล จึงได้รับเลื่อนเป็น เจ้าจอมมารดาตานี 

เจ้าจอมมารดาตานีเป็นผู้มีความสามารถทางด้านงานดอกไม้ดังที่ปรากฏในเพลงยาวคำอธิษฐาน 12 ประการที่คุณพุ่ม กวีหญิงสมัยต้นกรุงรัตนโกสินทร์ได้ประพันธ์ไว้ ว่า

เจ้าจอมมารดาตานีถึงแก่อนิจกรรมในรัชกาลใดไม่สามารถสืบได้

สาแหรก

</center>
# อะแดปเตอร์ แพตเทิร์น
อะแดปเตอร์แพตเทิร์น (Adapter pattern) หรือ แร็ปเปอร์แพตเทิร์น (wrapper pattern) หรือเรียกสั้นๆว่า แร็ปเปอร์ (wrapper) เป็นดีไซน์แพตเทิร์นที่ใช้ในกรณีที่ รูปแบบการเชื่อมต่อของคลาสผู้เรียกและผู้ถูกเรียก ไม่สัมพันธ์กัน ดังนั้นจึงต้องใช้อะแดปเตอร์คลาสเข้ามาช่วยเป็นตัวกลาง ทำการเชื่อมต่อให้สามารถมาเรียกใช้งานกันได้ 

 โครงสร้างอะแด๊ปเตอร์แพตเทิร์น 
                                                          
จากรูป ผู้เรียก (target) ต้องการเรียกใช้งาน เม็ทธอด SpecificRequset แต่ไม่สามารถเรียกโดยตรงได้ เนื่องจากรูปแบบการเชื่อมต่อไม่สัมพันธ์กัน ดังนั้นจึงสร้าง คลาส Adapter มาเพื่อเรียกใช้งานผ่าน เม็ทธอด Request ให้ไปเรียก เม็ทธอด SpecificRequest อีกต่อหนึ่ง

 ตัวอย่างการใช้อะแด๊ปเตอร์แพตเทิร์น 
                                       ไฟล์:Adp3.jpg
ตัวอย่างที่โปรแกรมที่แสดง เป็นวิธีการนำอะแดปเตอร์แพตเทิร์นมาใช้งานจริง โดยสมมุติว่า มีแลปทอปอยู่เครื่องหนึ่ง ในการเปิดใช้งานต้องใช้ไฟฟ้าแรงดัน 110 โวลต์ แต่ไฟฟ้าที่บ้านแรงดัน 220 โวลต์ ดังนั้นจึงต้องใช้อะแดปเตอร์เข้ามาช่วย 

class MainApp {
      public static void main(String[] args) {

    	  LapTop mylabtop = new LapTop(new Adapter(new Power(220)));
    	  mylabtop.powerOn;

      }
}

แสดงการสร้างอินสแตนท์ของ คลาส LabTop โดยจะทำการสร้างอินสแตนท์ของคลาส Power กำหนดแรงดันให้เป็น 220 โวลต์ ขึ้นมาก่อน และนำอินสแตนท์ที่ได้นั้นไปสร้าง อินสแตนท์ของอะแดปเตอร์เพื่อทำการแปลงแรงดันไฟฟ้าเป็น 110 โวลต์ จากนั้นนำอินสแตนท์ของคลาสอะแดปเตอร์ที่แปลงแล้ว ไปสร้างอินสแตนท์ของ คลาส Laptop อีกที สุดท้ายสั่งเปิดเครื่อง หากใช้ขนาดแรงดันไฟฟ้าถูก จะแสดงคำว่า Power On ขึ้นมา

class LapTop {

	private int laptopvoltage;
	private Target target;

	LapTop(Target t) {
		target = t;
		laptopvoltage = target.getVoltage;
	}
	public void powerOn { 
		if(laptopvoltage == 110)
			System.out.println("Power On"); 
		else
			System.out.println("Over Voltage");
	}
}

แสดง คลาส LapTop ซึ่งจะไปเรียก เม็ทธอด getValtage ผ่านตัวแปร target 

abstract class Target {
	abstract public int getVoltage;
}

class Adapter extends Target {

	private Power adaptee;

	public Adapter(final Power a) {
		adaptee = a;
	}
	public int getVoltage {
		return adaptee.getVoltage/2;
	}
}

แสดง การสร้างคลาส Adapter ซึ่งสืบทอดมาจากแอ็บสแตรกคลาส Target และทำการ override เม็ทธอด getVoltage ขึ้นมา ซึ่งทำหน้าที่แปลงแรงดันไฟฟ้า 220 โวลต์เป็น 110 โวลต์

class Power {

	private int voltage;

	Power(int voltage) {
		this.voltage = voltage;
	}
	public int getVoltage {
		return voltage;
	}
  }

แสดงคลาส Power ซึ่งมีคอนสตรัคเตอร์ ที่กำหนดค่าแรงดันไฟฟ้าได้ และมีเม็ทธอด getValtage ที่ส่งค่าระดับแรงดันไฟฟ้าออกมา
 อ้างอิง 
 http://xnanoob.exteen.com/20080416/adapter-pattern 
 http://en.wikipedia.org/wiki/Adapter_pattern

 แหล่งข้อมูลอื่น 
 http://www.vbdotnetheaven.com/UploadFile/rajeshvs/AdapterPattern05272005031848AM/AdapterPattern.aspx  Adapter Pattern in VB.NET
 http://www.c-sharpcorner.com/UploadFile/rajeshvs/AdapterPatternInCS11142005005135AM/AdapterPatternInCS.aspx Adapter Pattern in C#
# นัมเบอร์วันพลาซ่า
นัมเบอร์วันพลาซ่าคือห้างสรรพสินค้าขนาดเล็ก ตั้งอยู่ใน แขวงดอกไม้ เขตประเวศ บริหารโดย เครือนัมเบอร์วันกรุ้ป  ส่วนของห้างประกอบไปด้วย ซูเปอร์มาร์เก็ต ร้านค้าต่างๆ และ โบล์ลิ่ง  บริเวณที่ตั้งของห้างอยู่ติดกับนัมเบอร์วันอพาร์ทเมนต์ และตลาดนัมเบอร์วัน ห้างเปิดทำการทุกวันตั้งแต่เวลา 09.00 -21.00 น.

แหล่งข้อมูลอื่น
 ท็อปส์ ซูเปอร์มาร์เก็ต
# พระยาอภิบาลราชไมตรี (ต่อม บุนนาค)
มหาอำมาตย์ตรี พระยาอภิบาลราชไมตรีรายวันพระราชทานสัญญาบัตรบรรดาศักดิ์ มีนามเดิมว่า ต่อม บุนนาค  อดีตรัฐมนตรีว่าการกระทรวงการต่างประเทศ คนที่ 3 และอดีตเอกอัครราชทูตไทยประจำกรุงวอชิงตัน ดี.ซี. สหรัฐอเมริกา

พระยาอภิบาลราชไมตรี เป็นบุตรพลโท เจ้าพระยาสุรวงศ์วัฒนศักดิ์ (โต บุนนาค)  กับคุณใหญ่ (สกุลเดิม โอสถานนท์) ชมรมสายสกุลบุนนาค เริ่มรับราชการกระทรวงการต่างประเทศ  ได้ดำรงตำแหน่งปลัดกระทรวงการต่างประเทศ (29 มิถุนายน พ.ศ. 2475 - 1 กันยายน พ.ศ. 2476)http://www.bunnag.in.th/prarajpannuang070.html ภายหลังการเปลี่ยนแปลงการปกครอง พ.ศ. 2475  และเป็นรัฐมนตรีว่าการกระทรวงการต่างประเทศ (พ.ศ. 2476-2477)   จากนั้นไปดำรงตำแหน่งอัครราชทูต ณ กรุงวอชิงตัน สหรัฐอเมริกา ระหว่าง พ.ศ. 2478-2483  และเอกอัครราชทูต ณ กรุงนานกิง สาธารณรัฐจีน 
 
พระยาอภิบาลราชไมตรี ได้รับการแต่งตั้งเป็นสมาชิกวุฒิสภา และดำรงตำแหน่งรองประธานวุฒิสภาคนที่ 1 เมื่อ พ.ศ. 2490

พระยาอภิบาลราชไมตรี สมรสกับคุณหญิง สน บุนนาค (สกุลเดิม แสง-ชูโต) มีบุตรชื่อตุล บุนนาค (เป็นบิดาของนายเตช บุนนาค และคุณติ๋ว บุนนาค)  และมีบุตรีกับคุณหญิง รื่น บุนนาคธิดาพระยาจำนงดิฐการ (เทพ บุนนาค) ชื่อรมดีเตรุ บุนนาค (สมรสกับนายพิชัย วาศนาส่ง) 

การศึกษา
โรงเรียนอัสสัมชัญ บางรัก (อสช 2054)

 ยศและตำแหน่ง 
 ยศในราชสำนัก 
 – จ่า
 – รองหัวหมื่น
 20 มิถุนายน 2462 – หัวหมื่นประกาศกรมบัญชาการกลางมหาดเล็ก

เครื่องราชอิสริยาภรณ์